钦定古今图书集成/明伦汇编/官常典/第721卷 > 陆光图 暨彦赟
## 钦定古今图书集成/明伦汇编/官常典/第721卷 > 陆光图 暨彦赟

按《十国春秋》，光图，四会人。生长华胄，读书知大义，历
仕至阁门副使。后主时，文武百官多入知内侍省，光
图独坚求外郡，后主恶其意，遂出为郴州刺史。至郴，
周恤穷民，招辑兵士，民皆呼为“陆父。”宋师临境，光图
遣兵栅骑田岭，会雨涨，黄溪溢，宋将潘美顺流破栅，
光图同暨彦赟力战，败绩，被执，抗骂不屈，俱遇害。其
子孙多居端州。